RUUMIDE KASUTUSSE ANDMISE LEPING NR 4-2/3
Üürileandja	Mustamäe Kultuurikeskus Kaja	
Registrikood	75027593	
Esindaja	juhataja Ülle Laas	
Esindamise alus	Mustamäe Kultuurikeskuse Kaja põhimäärus	

Üürnik
Registrikood	Volpe Toys OÜ
16571992	
Esindaja	juhatuse liige Liara Salerno Mänd	
Üürileandja ja üürnik (edaspidi viidatud ka kui pool või ühiselt kui pooled) on sõlminud ruumide kasutusse andmise lepingu (edaspidi leping) alljärgnevas:
1.	Lepingu ese 
1.1.	Üürnikule antakse lepingus nimetatud tingimustel kasutada Mustamäe Kultuurikeskuse Kaja (E. Vilde tee 118, Tallinn) IV korruse üüripind koos kaasnevate teenustega (edaspidi üüripind). 
1.2.	Üürnik kasutab üüripinda: laste tegevuse korraldamiseks.
1.3.	Üürnik kasutab üüripinda 10.01.2026 kuni 12.12.2026.
1.4.	Ruumide spetsifikatsioon ja ruumide kasutamise kellaajad lepitakse kokku graafikus, mis on lepingu lahutamatu osa.
2.	Üür
2.1	Üürnik tasub üürileandjale üüripinna kasutamise eest tasu, mis on kehtestatud üürileandja hinnakirjas, üürisummale lisandub käibemaks kehtivas määras (edaspidi üür). Hinnakirja või käibemaksu muutmisel sõlmitakse uus lepingu lisa.
2.2	Üürnik tasub üürileandjale üüri üüripinna tegeliku kasutamise aja ning kasutatud teenuste eest vastavalt hinnakirjale.
2.3	Tasumine toimub üks kord kuus arvestuskuule järgneval kalendrikuul üürileandja esitatud arve alusel, mille üürnik tasub seitsme kalendripäeva jooksul üürileandja pangakontole.

3.	Üürileandja õigused ja kohustused
Üürileandjal on õigus:

3.1	kontrollida üüripinna eesmärgipärast kasutamist ja hooldamist;
3.2	saada üüripinna kasutamise eest lepingu punktides 2.1 ja 2.2 kokkulepitud üüri;
3.3	nõuda üürniku tekitatud otsese kahju hüvitamist;
3.4	saada üürnikult teenuste ettevalmistamiseks ja korraldamiseks vajaminevat informatsiooni tegevuste sisu osas;
3.5	muuta teenuste kasutamiseks planeeritud graafikujärgset aega või ruumi teatades sellest üürnikule vähemalt 7 (seitse) kalendripäeva ette ning pakkudes asendusvõimalusi;
3.6	tühistada teenuste graafikujärgne aeg lähtuvalt üürileandja vajadustest, teatades sellest üürnikule vähemalt 7 (seitse) kalendripäeva ette. Üürileandja poolt tühistatud teenuse eest tasu ei rakendata;
3.7	taganeda lepingust, teatades sellest üürnikule ette vähemalt 14 kalendripäeva enne üüripinna üleandmise kuupäeva;
3.8	öelda leping üles, kui:
3.8.1	üürnik ei väljasta üürileandjale vajalikku teavet üüripinnal tegevuste korraldamise ja nende ettevalmistamise kohta;
3.8.2	üürnik ei täida lepingust tulenevaid kohustusi.

Üürileandja on kohustatud:
3.9	andma üüripinna üürniku valdusesse kokkulepitud ajal;
3.10	võimaldama üürnikul takistamatult üüripinda kasutada.
4.	Üürniku õigused ja kohustused
Üürnikul on õigus:
4.1	liikuda ruumides ja hoones kasutades üürnikule väljastatud uksekaarte. Uksekaartide logid ja liikumised salvestuvad keskuse andmebaasi. Keskuses liikumine on reaalajas jälgitav;
4.2	kasutada üürileandja üldkasutatavaid ruume, mis on vajalikud üüripinna sihtotstarbeliseks kasutamiseks;
4.3	viibida keskuse ruumides 30 minutit enne ja kuni 30 minutit peale teenuste kasutamiseks kokkulepitud aega. Üürnikul ei ole lubatud kasutada keskuse ruume muul ajal;
4.4	siseneda lepingujärgsesse ringiruumi 15 minutit enne ja lahkuda 15 minutit pärast kokkulepitud kellaaega ettevalmistuseks või koristuseks. 
4.5	kasutada ruumides asuvaid toole, laudu ja muusikaseadmeid;
4.6	kasutada ruumides asuvaid kappe tarvikute ladustamiseks vastavalt kokkuleppele;
4.7	tühistada teenuse kasutamiseks kokkulepitud aeg, teatades sellest üürileandjale ette vähemalt 7 (seitse) kalendripäeva. Kui üürnik nimetatud etteteatamise tähtaja jooksul üürileandjat ei teavita rakendatakse hinnakirjajärgset tasu teenuste eest; 
4.8	taganeda lepingust, teatades sellest üürileandjale ette vähemalt 14 kalendripäeva enne üüripinna üleandmise kuupäeva.

Üürnik on kohustatud:
 
4.9	tasuma üüripinna kasutamise eest lepingu punktides 2.1 ja 2.2 kokkulepitud üüri. Kui üürnik kasutab üüripinda lepingus kokkulepitust kauem, on ta kohustatud maksma täiendavate teenuste eest hinnakirjajärgset tasu;
4.10	tasuma teenuste eest vastavalt hinnakirjale juhul kui üürnik ei pea kinni lepingu p 4.7 kokkulepitud etteteatamise tähtajast;
4.11	hoidma kasutusse võetud üüripinna korras ja kasutama seda eesmärgipäraselt;
4.12	pidama kinni kokkulepitud üüripinna kasutamise aegadest;
4.13	võimaldama üürileandja esindajal igal ajal kontrollida kasutusse võetud üüripinna seisundit ja kasutusotstarvet;
4.14	tagastama üüripinna lepingu lõppemisel seisundis, milles see oli vastuvõtmise ajal;
4.15	teavitama üürileandjat koheselt ruumile ja/või varale tekkinud kahjust;
4.16	tegevuse lõppedes sulgema uksed ja aknad, kustutama tuled ning lülitama välja kõik elektriseadmed;
4.17	pidama kinni tervisekaitse- ja tuleohutusnõuetest ning Mustamäe Kultuurikeskuse Kaja  E. Vilde tee 118 ruumide kasutamise reeglitest;
4.18	hüvitama üüripinna ja vara lõhkumise või üürniku süü tõttu tekkinud kahju taastamisele kuluvas summas. Üürniku süüks loetakse ka kahju, mille on tekitanud kolmandad isikud, kes viibisid üüripinnal või kasutasid vara üürniku loal.
5.	Vastutus
5.1	Pool vastutab teisele poolele lepingu rikkumisega tekitatud kahju eest.
5.2	Üürileandja ei vastuta üürniku poolt tegevuste läbiviimiseks kolmandalt osapoolelt renditud täiendava tehnilise või muu inventari säilimise eest;
5.3	Üürileandjal on õigus nõuda üürnikult tähtpäevaks tasumata summalt viivist 0,05% iga viivitatud kalendripäeva eest. Üürileandja esitab üürnikule kirjaliku nõude ja vastavasisulise e-arve;
5.4	Kui üürnik annab ilma üürileandja eelneva nõusolekuta lepingu esemeks oleva üüripinna allüürile, on üürileandjal õigus nõuda üürnikult leppetrahvi 10% üüritasust iga rikkumise kohta eraldi.
6.	Korruptsioonivastased meetmed
6.1 Pooled ja nende nimel tegutsevad isikud on kohustatud kinni pidama Eesti Vabariigis kehtivatest korruptsioonivastastest õigusaktidest.
6.2 Üürnikul on keelatud sõlmida lepingu täitmisega seoses kokkuleppeid üürileandja nimel tegutsevate isikutega ja nendega korruptsioonivastase seaduse § 7 tähenduses seotud isikutega, teha neile lepingu täitmisega seoses kingitusi või soodustusi, mida ei saa üheselt mõista tavapärase viisakusavaldusena korruptsioonivastase seaduse § 4 tähenduses, või seada neid olukorda, mis võivad kaasa tuua tegeliku või näilise huvide konflikti.
6.3 Kui üürnik kutsub oma äritegevuse raames korraldatud üritusele lepingu täitmisega seoses üürileandja nimel tegutseva(id) isiku(id), ei tohi üritusel neid mõjutada. Üritusel võõrustamine peab jääma tavapärase viisakusavalduse raamesse.
6.4 Üürnik peab rakendama meetmeid, et vältida korruptsiooni tema nimel tegutsevate isikute, oma alltäitjate või muude üürnikuga seotud kolmandate isikute poolt seoses lepingu täitmisega.
6.5 Üürnik ja üürileandja ning nende nimel tegutsevad isikud kohustuvad tegema üksteisega koostööd korruptsioonivastaste meetmete rakendamisel, sh teavitama viivitamata üksteist kõigist lepingu täitmisega seotud korruptsioonijuhtumi kahtlustest.
6.6 Üürileandjal on õigus leping üles öelda, kui üürnik rikub korruptsioonivastaseid õigusakte või on rikkunud lepingus ettenähtud korruptsioonivastaseid meetmeid.
7.	Muud tingimused
7.1 Kõik lepingu täitmisega seotud teated ja muu oluline informatsioon peavad olema esitatud kirjalikku taasesitamist võimaldavas vormis.
7.2 Leping jõustub selle allkirjastamisel. Leping lõpeb, kui sellega võetud kohustused on täidetud.
7.3 Lepingust tulenevad vaidlused ja lepingus reguleerimata küsimused püüavad pooled lahendada läbirääkimistega. Kui see ei õnnestu, lahendatakse vaidlus Harju Maakohtus 

8.	Lepingu lisad
Ruumide kasutusse andmise lepingu lisad on:
8.1	lisa 1 Mustamäe Kultuurikeskuse Kaja  E. Vilde tee 118 ruumide kasutamise reeglid
8.2	lisa 2 ruumide kasutamise graafik
9.	Kontaktisikud ja kontaktandmed
9.1		Üürileandja	
	Kontaktisik	Jelena Šturm
tel 5340 7789
e-post jelena.sturm@kajakeskus.ee
Kontaktisiku äraoleku korral täidab tema ülesandeid teda asendav teenistuja.	
	Aadress	E. Vilde tee 118, 12614 Tallinn	
9.2		Üürnik 	
	Kontaktisik	Marcus Mänd
tel 58806426
e-post marcusmand@outlook.com	
	Aadress	Kadaka pst 169b-26, 12615 Tallinn	
10.	Poolte allkirjad
(allkirjastatud digitaalselt)
Ülle Laas
Üürileandja esindaja	(allkirjastatud digitaalselt)
Liara Salerno Mänd
Üürniku esindaja	

Ruumide kasutusse andmise lepingu lisa 1

MUSTAMÄE KULTUURIKESKUSE KAJA RUUMIDE KASUTAMISE REEGLID

Üürnik hoiab kasutusse võetud üüripinna korras ja kasutab seda eesmärgipäraselt.
1.1.	Mustamäe Kultuurikeskuse Kaja ruumides aadressil E. Vilde tee 118 on keelatud:
1.1.1.	suitsetada keskuse hoones, maja ees ja sissepääsu vahetus lähetuses;
1.1.2.	tarvitada narkootilisi ja psühhotroopseid aineid;
1.1.3.	kasutada omavoliliselt elektrisoojendeid;
1.1.4.	kasutada suitsu ja gaase eritavaid aparaate ja küünlaid; 
1.1.5.	visata prügikastidesse kustutamata tuletikke või teisi kuumi ja hõõguvaid esemeid;
1.1.6.	kasutada kergestisüttivaid aineid ja põlevvedelikke;
1.1.7.	sulgeda või ummistada mööbli ja teiste esemetega väljapääse;
1.1.8.	lubada hoonesse üritusega mitteseotuid isikuid.
1.2.	Mustamäe Kultuurikeskuse Kaja (aadressil E. Vilde tee 118) katuseterrassil on rangelt keelatud üle piirdeaia ronimine, rikkumise tuvastamisel on keskusel õigus rakendada ühekordset trahvi summas 100 eurot.
1.3.	Hädaabi korral tuleb helistada häirekeskuse numbril 112 ja teavitada juhtumist keskuse lepingujärgset kontaktisikut.  Juhime tähelepanu, kui hoone välisuksed on suletud, tuleb tagada  uste avamine väljakutsele reageerinud üksusele.
1.4.	Tulekahju korral peab koheselt helistama häirekeskusesse telefonil 112 ja alustama evakuatsiooni. Evakuatsiooni ajal liigutakse otse hoonest välja, kasutades selleks lähimat märgistatud evakuatsiooniteed lähima evakuatsioonipääsuni.
1.5.	Sõltuvalt ürituse iseloomust, on kultuurikeskusel õigus nõuda litsentseeritud turvatöötajate teenuse kasutamist üritusel.